STA พุ่ง 5% นิวไฮรอบเกือบ 10 ปี คาดเก็งกำไรก่อนบ.ลูกเข้าตลาด จับตากำไรไตรมาส 2 โตเด่น
STA พุ่ง 5% นิวไฮรอบเกือบ 10 ปี คาดเก็งกำไรก่อนบ.ลูกเข้าตลาด จับตากำไรไตรมาส 2 โตเด่น ล่าสุดอยู่ที่ 29.75 บาท บวก 1.50 บาท หรือ 5.31% มูลค่าซื้อขาย 1.19 พันล้านบาท
STA พุ่ง 5% นิวไฮรอบเกือบ 10 ปี คาดเก็งฯก่อนบ.ลูกเข้าตลาด จับตากำไรไตรมาส 2 โตเด่น ล่าสุดอยู่ที่ 29.75 บ. บวก 1.50 บ. หรือ 5.31% มูลค่าซื้อขาย 1.19 พันลบ.
22 มิ.ย. 2563

ผู้สื่อข่าวรายงานว่า ราคาหุ้น บริษัท ศรีตรังแอโกรอินดัสทรี จำกัด (มหาชน) หรือ STA ล่าสุด ณ เวลา 15.40 น. อยู่ที่ 29.75 บาท บวก 1.50 บาท หรือ 5.31% สูงสุดที่ 30 บาท ต่ำสุดที่ 28.25 บาท ด้วยมูลค่าซื้อขาย 1.19 พันล้านบาท โดยราคาหุ้นปรับตัวขึ้นสูงสุดในรอบเกือบ 10 ปี นับตั้งแต่ราคาหุ้นอยู่ที่ระดับ 29.87 บาท เมื่อวันที่ 4 ส.ค.2544

ทั้งนี้ บล.ยูโอบี เคย์เฮียน ระบุในบทวิเคราะห์ แนะนำ “เก็งกำไร” หุ้น STA ประเมินราคาเป้าหมาย 39.90 บาทต่อหุ้น โดยคาดว่ากำไรไตรมาส 2-3/63 ได้รับการสนับสนุนจากถึงมือยาง ขณะที่เตรียมนำบริษัทลูกเข้าจดทะเบียนในช่วง ก.ค.นี้
โดย บริษัท ศรีตรังโกลฟส์ (ประเทศไทย ) จำกัด (มหาชน) หรือ STGT กำหนดราคาขายหุ้นสามัญเพิ่มทุนให้กับประชาชนครั้งแรก (IPO) ที่หุ้นละ 34 บาท จากช่วงราคาเบื้องต้น 32-34 บาท /หุ้น มูลค่าที่ตราไว้ (พาร์) หุ้นละ 1 บาท โดยจะเสนอขายจำนวนไม่เกิน 432,780,000 หุ้นให้แก่บุคคลตามดุลยพินิจของผู้จัดจำหน่ายหลักทรัพย์ ผู้ลงทุนสถาบัน และผู้มีอุปการคุณของบริษัทและบริษัทย่อยของบริษัทฯ วันที่ 23-25 มิ.ย.63 และผู้จองซื้อรายย่อยวันที่ 23-24 มิ.ย.63 คาดว่าจะนำหุ้นเข้าซื้อขายในตลาดหลักทรัพย์ (SET) ในวันที่ 2 ก.ค.นี้
พร้อมกันนั้น บริษัทจะจัดสรรหุ้นไม่เกิน 2,000,000 หุ้นให้กับสำหรับกรรมการ ผู้บริหาร และ/หรือพนักงานของ บมจ.ศรีตรังแอโกรอินดัสทรี (STA) และบริษัทย่อยของ STA (ซึ่งไม่รวมบริษัทฯ และบริษัทย่อยของบริษัทฯ) ที่ราคาหุ้นละ 30.60 บาท ในวันที่ 23-24 มิ.ย.63 และจำนวนไม่เกิน 4,000,000 หุ้นให้กับพนักงานของบริษัทฯ และ/หรือพนักงานของบริษัทย่อยของบริษัทฯ และบุคคลที่มีความสัมพันธ์ของบริษัทฯ ซึ่งเป็นกรรมการ และ/หรือผู้บริหารของบริษัทฯ ตามโครงการ STGT ESOP ครั้งแรกที่ราคาหุ้นละ 30.60 บาท วันที่ 23-24 มิ.ย.63